Χουνκιάρ της θάλασσας
Πού το φάγαμε, πώς το φτιάχνουμε.
4 φιλέτα από φρέσκια σφυρίδα ή φαγκρί ή άλλο λευκόσαρκο ψάρι της αρεσκείας μας (περίπου 200 γρ. έκαστο χωρίς πέτσα), 15 ντοματίνια, 2 κρεμμυδάκια φρέσκα, 1 κουτ. γλυκού ξερό θυμάρι, ο χυμός και το ξύσμα από 1 λεμόνι εξαιρετικό παρθένο ελαιόλαδο, ανθός αλατιού, 2 μεγάλες μελιτζάνες φλάσκες, 1/2 κουτ. γλυκού καπνιστή πάπρικα, 1/2 κουτ. γλυκού πιπέρι λευκό, φρεσκοτριμμένο, 1/2 κουτ. γλυκού σουμάκ 5 κουτ. σούπας ελαιόλαδο, 1/2 κουτ. γλυκού ανθός αλατιού, 1 κιλό πατάτες, καθαρισμένες, 200 ml γάλα φρέσκο, 150 γρ. βούτυρο αγελάδος, 1 κουτ. γλυκού ξερός ανθός λεβάντας (σε μπαχαράδικα – προαιρετικά)
Βράζουμε τις πατάτες και, όταν γίνουν, τις βάζουμε κομμένες στο μπλέντερ με όλα τα υπόλοιπα υλικά. Χτυπάμε αρκετά μέχρι να αποκτήσουν βελούδινη υφή (χτυπώντας τες με το βούτυρο και το γάλα δεν γίνονται λαστιχωτές, αλλά αφράτες και βελούδινες).Ψήνουμε τις μελιτζάνες απευθείας στη φωτιά (στο μπάρμπεκιου ή στο γκάζι ή, εναλλακτικά, στο γκριλ του φούρνου) μέχρι να μαυρίσουν καλά ολόγυρα και να μαλακώσουν. Τις αφήνουμε να κρυώσουν ελαφρώς και τις καθαρίζουμε από τις φλούδες, κρατώντας μόνο την ψίχα. Την ψιλοκόβουμε με ένα μαχαίρι και προσθέτουμε το λάδι, το αλάτι, τα μπαχαρικά.Ψήνουμε τα φιλέτα λαδωμένα, στη σχάρα ή στο τηγάνι, για 2-3 λεπτά από την κάθε πλευρά – πρέπει να μείνουν ζουμερά. Αρταίνουμε με αλάτι, θυμάρι ξερό και χυμό λεμονιού.Ψιλοκόβουμε τα ντοματίνια και το φρέσκο κρεμμυδάκι, ανακατεύουμε και αρταίνουμε με λίγο ελαιόλαδο και ανθό αλατιού.Απλώνουμε στα πιάτα τον πουρέ πατάτας, από πάνω τον πουρέ μελιτζάνας, τα ντοματίνια κι επάνω ακουμπάμε το ψάρι. Τελειώνουμε το πιάτο με λίγες σταγόνες από ελαιόλαδο και λίγο ξύσμα λεμονιού.
Μελιτζάνες,Πατάτες,Ψάρι